Joseba Gabilondo

Joseba Gabilondo Alberdi (Urretxu, Gipuzkoa, 1963ko ekainaren 12a) euskal idazlea, irakaslea eta literatura kritikaria da, nabaria euskal literaturaren historiaz egindako ikerketengatik. Egun, Michigan Estatuko Unibertsitatean irakaslea da. Euskadi Literatura saria eskuratu zuen 2014 urtean, euskarazko saiakera modalitatean. Unamuno saioa saria ere irabazi zuen 2015 urtean Globalizazioak eta Erdi Aro berria: diferentzien itzuleraz lanarekin. Jatorriz ingelesez idatzitako lehen euskal literaturaren historia argitaratu zuen 2016 urtean: Before Babel: A History of Basque Literatures (2020an euskarazko itzulpenean argitaratua: Babel aurretik: euskal literaturen historia bat)

Euskal literatur kritikaren alorrean trilogia bat idatzi ondoren (Nazioaren hondarrak, New York-Martutene, Babel aurretik), beste trilogia bat idazteari ekin dio, teoria kritikoaren bidetik, globalizazioaz. Bigarren trilogiaren lehenengo bi liburuak argitaratu ditu oraingoz: Globalizazioak eta Erdi Aro berria eta Populismoaz. Hirugarren liburuaren behin-behineko izena zera da: Subjektua: boterearen teoria bat.

Lanak 
Saioak
 Populismoaz. Subiranotasun globala eta euskal independentzia, 2017.
 Globalizazioak eta Erdi Aro berria: diferentzien itzuleraz, 2016. Gaztelerazko edizioa: Globalizaciones: La nueva Edad Media y el retorno de las diferencias. Madrid: Akal, 2019.
 Before Babel: A History of Basque Literatures, 2016. Euskarazko edizioa: Babel aurretik: euskal literaturaren historia bat. Tudela: Txalaparta, 2020.
 New York - Martutene: Euskal postnazionalismoaren utopiaz eta globalizazio neoliberalaren krisiaz, 2013.
 Nazioaren hondarrak: Euskal literatura garaikidearen historia postnazional baterako hastapenak, 2006. Ingelesezko edizioa: Introduction to a Postnational History of Contemporary Basque Literature (1978-2000): Remnants of the Nation. Rochester, NY: Tamesis Books, 2019.
Narratiba
 Apokalipsia guztioi erakutsia, 2009.
 Kaliforniatik bihotzez, 1992.

Erreferentziak

Kanpo estekak 
 Joseba Gabilondo hitzaldia - “XXI. mendeko abertzaletasunaz” EHU uda ikastaroa “Globalizazioa, postnazionalismoa eta etnizitatea”
 «Joseba Gabilondo», Literaturaren Zubitegia.
 Joseba Gabilondoren webgunea
 «BEFORE BABEL: A History of Basque Literatures». Gabilondoren liburua pdf formatuan
 Writing Atlantic Spain (A Handbook to Literature, Postimperialism, and the Long Nineteenth Century). Liburua pdf formatuan.

Euskarazko saiakeragileak
Urretxuko idazleak